Diari Oficial de la Generalitat Valenciana


Sumari del DOGV 9678, del 07-09-2023 (2023/9190)

ACORD de 5 de setembre de 2023, del Consell, de remoció i nomenament de vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana (EPSAR).
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9678

Data del DOGV
:   07-09-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/9190


Data del document
:   05-09-2023

Organisme emissor


Tipus de document
:   Acord

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori
    * Entitat Pública de Sanejament d'Aigües Residuals de la Comunitat Valenciana

ACORD de 5 de setembre de 2023, del Consell, de remoció i nomenament de vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana (EPSAR). [2023/9190]  
L'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre, del Consell, estableix que l'òrgan de govern i administració de l'Entitat de Sanejament d'Aigües és el Consell d'Administració, integrat per una presidència, una vicepresidència, si escau, i onze vocalies.  
Amb caràcter nat, n'ostenta la Presidència la persona titular de la conselleria a la qual estiga adscrita l'Entitat de Sanejament d'Aigües.  
Les onze vocalies són nomenades pel Consell de la següent manera: sis en representació de l'Administració de la Generalitat, a proposta de la Presidència del Consell d'Administració, una de les quals podrà ser designada per a exercir les funcions de Vicepresidència, quatre en representació de l'Administració local, a proposta de la Federació Valenciana de Municipis i Províncies (en aquesta representació haurà de figurar, almenys, una vocalia per cadascuna de les tres diputacions provincials), i una, en representació de l'Administració de l'Estat, a proposta de la Delegació del Govern en la Comunitat Valenciana.  
La presidenta del Consell d'Administració ha proposat la remoció i el nomenament de vocalies en representació de l'Administració de la Generalitat.  
Les vocalies exerceixen les seues funcions per un període de quatre anys, i poden ser nomenades una o més vegades per períodes d'igual duració. Tot això sense perjudici de la possibilitat de ser remogudes en qualsevol moment, a proposta de les administracions respectives, i del seu dret a dimitir o renunciar a la seua condició. En tals casos, els qui els substituïsquen exerciran les seues funcions pel temps que reste fins a completar el període de quatre anys.  
En conseqüència, a proposta de la consellera de Medi Ambient, Aigua, Infraestructures i Territori, el Consell, prèvia deliberació, en la reunió de 5 de setembre de 2023,  
  
ACORDA  
  
Primer  
La remoció, com a vocals del Consell d'Administració de l'EPSAR, de:  
- Manuel Aldeguer Sánchez  
- Celsa Monrós Barahona  
- Enric Juan Alcocer  
- Francesc Gamero Lluna  
  
Segon  
El nomenament, com a vocals del Consell d'Administració de l'EPSAR, de:  
- Francisco Javier Sendra Mengual, secretari autonòmic de Medi Ambient i Territori.  
- Eusebio Monzó Martínez, secretari autonòmic d'Hisenda i Economia.  
- José María Benlliure Moreno, sotssecretari de Medi Ambient, Aigua, Infraestructures i Territori.  
- Sabina Goretti Galindo Benito, directora general de l'Aigua.  
- Jorge Blanco Coll, director general de Qualitat i Educació Ambiental.  
Aquest decret produirà efectes des del dia de la publicació en el Diari Oficial de la Generalitat Valenciana.  
  
Castelló de la Plana, 5 de setembre de 2023  
  
El president de la Generalitat,  
CARLOS MAZÓN GUIXOT  
  
La consellera de Medi Ambient, Aigua, Infraestructures i Territori,  
SALOMÉ PRADAS TEN